Dokumentacija o nabavi

Dio II – Upute za ponuditelje

PODACI O PONUDI

188/2026 V - Izgradnja brodice – 15 m

# 1. Podaci o postupku nabave

Naziv postupka nabave: Izgradnja brodice – 15 m

Evidencijski broj nabave: 188/2026 V

# 2. Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik naručitelj prilaže Dokumentaciji o nabavi za predmet / grupu. Ponuditelj mora popuniti troškovnik i učitati ga prilikom pripreme ponude na EOJN.
    Troškovnik u nestandardiziranom obliku čini sastavni dio ove Dokumentacije o nabavi.
    Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.
    Ako ponuditelj promijeni tekst ili količine navedene u obrascu troškovnika, Naručitelj će takav troškovnik, to jest ponudu ponuditelja smatrati ponudom koja je suprotna Dokumentaciji o nabavi te će ponuda biti odbijena.
    Podatke treba unijeti u obrazac Troškovnika na sljedeći način:
    a) cijene stavke (jedinične cijene) navedene u troškovniku moraju biti iskazane u EUR bez obračunatog PDV-a,
    b) ponuditelj mora ispuniti sve stavke troškovnika, u skladu s obrascem troškovnika.
    c) ponuditelj treba upisati cijenu za svaku stavku troškovnika koja u stupcu „Količina“ ima navedenu numeričku vrijednost,
    d) cijene stavki (jedinične cijene) se navode s decimalnim brojem s decimalnim zarezom i dva decimalna mjesta,
    e) u cijenu moraju biti uračunati svi troškovi i popusti, uključujući i troškove održavanja u ponuđenom jamstvenom roku,
    f) sveukupnu cijenu(sa i bez PDV-a) ponuditelj iskazuje na dnu troškovnika, na za to predviđenom mjestu
    Gospodarski subjekt snosi svu odgovornost za računsku ispravnost troškovnika koju će Naručitelj provjeriti tijekom postupka pregleda i ocjene ponuda.
    Troškovnik nije potrebno potpisati ni ovjeravati pečatom.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Jamstvo za ozbiljnost ponude u iznosu (EUR): 70.000,00 (detalji dalje u dokumentaciji)

- Tehničko rješenje/opis

  - Ponuditelji su obvezni, kao dio ponude, dostaviti popunjenu Tablicu Tehničkih specifikacija ponuđene opreme ( u označenim poljima). Obrazac tablice Tehničkih specifikacija s detaljnim opisom predmeta nabave, prilog je Dokumentaciji o nabavi.

- Ostali dokumenti:

  - Opis:

    - Izjava o nepostojanju okolnosti za zabranu dodijele ugovora o javnoj nabavi koja je privitak Dokumentaciji o nabavi.

  - Pojedinosti i upute:

    - Naručitelj da će u ovom postupku javne nabave primjenjivati pravne akte Vijeća u svezi mjera ograničavanja s obzirom na djelovanja Rusije kojima se destabilizira stanje u Ukrajini te je, u tu svrhu, potrebno uz ponudu dostaviti i Izjavu o nepostojanju okolnosti za zabranu dodijele ugovora o javnoj nabavi koja je prilog ove Dokumentacije o nabavi.

## 2.1. Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno ili poštanskom pošiljkom, u zatvorenoj omotnici na kojoj mora biti naznačeno:

Plovput d.o.o.

Obala Lazareta 1, 21 000 Split

Izgradnja brodice – 15 m

188/2026 V

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## 2.2. Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## 2.3. Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## 2.4. Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# 3. Odredbe o ponudi

## 3.1. Varijante ponude

Varijante ponude nisu dopuštene.

## 3.2. Način određivanja cijene ponude

Cijena ponude piše se brojkama u apsolutnom iznosu s dvije decimale.
- Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
- U ponudbenom listu ponuditelji su dužni iskazati:
• cijenu ponude bez PDV-a,
• iznos PDV-a,
• cijenu ponude s PDV-om.
- Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
- Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.
- U ponuđene jedinične i konačnu cijenu uključeni su svi troškovi i popusti (uključujući i troškove održavanja u ponuđenom jamstvenom roku), osim porezna na dodanu vrijednost.

Jedinična cijena definirana je kao nepromjenjiva tijekom trajanja ugovora o javnoj nabavi.

## 3.3. Valuta ponude

Ponuditelj iskazuje cijenu ponude u eurima (EUR).

## 3.4. Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

S obzirom na to da može koristiti pravo na pretporez, naručitelj će uspoređivati cijene ponuda bez PDV-a.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 90

Kvaliteta:

Naziv kriterija | Relativni značaj
--- | ---
Jamstveni rok za otklanjanje nedostataka | 10

Kriterij: Cijena

Detaljni opis:

Ovim kriterijem se ocjenjuje cijena ponude gospodarskog subjekta. Maksimalan broj bodova koji svaka ponuda može ostvariti u okviru ovog kriterija je 90 bodova.
Naručitelj je obveznik poreza na dodanu vrijednost, može koristiti pravo na pretporez, ponude se uspoređuju bez PDV-a.
Broj bodova koji se dodjeljuje ponudi ovisi o ponuđenim vrijednostima cijene drugih ponuda.

Kriterij: Jamstveni rok za otklanjanje nedostataka

Detaljni opis

Kao kriterij kvalitete, Naručitelj određuje Jamstveni rok za otklanjanje nedostataka za cjelokupni predmet nabave( uključujući i svu ugrađenu opremu). Maksimalan broj bodova koji ponuditelj može ostvariti, u okviru ovog kriterija, je 10 bodova.
Minimalni jamstveni rok je 24 mjeseca, a najviše 60 mjeseci. Ponuditelj koji ponudi najduži jamstveni rok, dobiva maksimalni broj bodova.
Odabrani Ponuditelj se obvezuje, u ponuđenom jamstvenom roku za otklanjanje nedostataka cjelokupnog predmeta nabave, izvršavati i redovno godišnje održavanje brodice (remont), kao i redovno servisiranje kompletne ugrađene opreme sukladno uputama proizvođača.
Detaljan opis usluga održavanja definiran je u Prilogu 2 Dokumentaciji o nabavi- Održavanje brodice u jamstvenom roku.
Ponuditelji, usluge iz Priloga 2 natječajne dokumentacije („Održavanje brodice tijekom jamstvenog roka“), trebaju uračunati u ukupnu cijenu ponude, sve sukladno ponuđenom jamstvenom roku.

Dokazi potrebni za provjeru

Naručitelj odabire automatsko rangiranje te ponuditelj ponuđenu vrijednost kriterija kvalitete upisuje na predviđeno mjesto u ponudi putem platforme EOJN.

Gospodarski subjekt će vrijednost kriterija izraziti numerički

Jedinica mjere: mjesec

Ponuđena vrijednost se mora izraziti kao: Cijeli broj

Naručitelj je ograničio najviši dozvoljeni iznos za kriterij 60,00

Naručitelj je ograničio najniži dozvoljeni iznos za kriterij 24,00

## 3.5. Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

Ponuda se u cijelosti dostavlja na hrvatskom jeziku i latiničnom pismu.
Ako je bilo koji drugi dokument ponuditelja na stranom jeziku, a ovom dokumentacijom o nabavi nije drugačije određeno, ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. inetrancionalizme, tuđe riječi i prilagođenice.
U slučajevima u kojima dostavljeni prijevod (koji ne mora biti ovjeren od ovlaštenog sudskog tumača) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj će zatražiti od ponuditelja dostavu ovjerenog prijevoda od strane ovlaštenog sudskog tumača za jezik s kojeg je prijevod izvršen.

## 3.6. Rok valjanosti ponude

Rok valjanosti ponude je 150 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# 4. Ostale odredbe

## 4.1. Odredbe vezane uz pristup postupku za treće zemlje

Gospodarskim subjekatima iz trećih zemalja, koje nisu potpisale GPA sporazum ni druge međunarodne sporazume, zabranjuje se pristup postupku javne nabave.

Gospodarskim subjektima iz trećih zemalja, koje nisu potpisale GPA sporazum ni druge međunarodne sporazume, zabranjuje se pristup postupku javne nabave.
Sukladno pravnim shvaćanjima izraženim u presudi Suda EU C-652/22, u ovom postupku javne nabave, zabranjuje se sudjelovanje i podnošenje ponuda gospodarskim subjektima iz trećih zemalja koje nisu potpisale Sporazum svjetske trgovinske organizacije o javnoj nabavi (GPA) ni druge međunarodne sporazume, a koji su obvezujući za Europsku uniju, ili se predmetni sporazumi ne odnose na konkretan postupak nabave (dalje u tekstu: gospodarski subjekt iz treće zemlje).
Zabrana se odnosi na ponude u kojima gospodarski subjekt iz treće zemlje sudjeluje kao:
- samostalni ponuditelj,
- član zajednice gospodarskih subjekata,
- gospodarski subjekt na čiju se sposobnost oslanja ponuditelj iz države članice Europske unije i iz trećih zemalja koje su potpisale Sporazum svjetske trgovinske organizacije o javnoj nabavi (GPA), odnosno drugi međunarodni sporazum koji je obvezujući za Europsku uniju,
- podugovaratelj gospodarskim subjektima iz države članice Europske unije i iz trećih zemalja koje su potpisale Sporazum svjetske trgovinske organizacije o javnoj nabavi (GPA) odnosno drugi međunarodni sporazum koji je obvezujući za Europsku uniju.

## 4.2. Norme osiguranja kvalitete ili norme upravljanja okolišem

Uvjeti vezani uz tražene norme navedeni su u dokumentu Kriteriji kvalitativnog odabira gospodarskog subjekta s uputama u točki Sustavi ili norme upravljanja okolišem.

## 4.3. Vrsta, sredstvo i uvjeti jamstva

### 4.3.1. Jamstvo za ozbiljnost ponude

Upute za sva jamstva tražena ovom Dokumentacijom o nabavi:
Sva tražena jamstva iz ove Dokumentacije dana u obliku bankovne garancije na poziv mogu biti dostavljena na stranom jeziku izdane od strane banke, međutim u tom slučaju, ponuditelj je dužan priložiti i prijevod na hrvatskom jeziku. Iznos jamstva može biti izražen u valuti različitoj od valute euro. Naručitelj će u tom slučaju, prilikom računanja protuvrijednosti, za valutu koja je predmet konverzije u euro koristiti srednji tečaj Hrvatske narodne banke koji je u primjeni na dan objave ove Dokumentacije o nabavu. U slučaju da valuta koja je predmet konverzije u euro ne kotira na deviznom tečaju u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je dan slanja objave ove Dokumentacije o nabavi.
U slučaju podnošenja zajedničke ponude svaki član zajednice gospodarskih subjekta treba dostaviti garanciju za svoj dio jamstva (proporcionalno vrijednosti obveze člana) ili dostaviti jamstvo koje glasi na bilo kojega člana zajednice ponuditelja (garanta), pod uvjetom da svako dostavljeno jamstvo sadrži jasan i nedvosmislen navod da se radi o jamstvu za ponudu zajednice gospodarskih subjekata s navođenjem svih članova zajednice gospodarskih subjekata. Zbroj svih garancija treba odgovarati iznosu jamstva određenom u ovoj Dokumentaciji o nabavi.
Jamstvo za ozbiljnost ponude:
Gospodarski subjekt je obvezan dostaviti jamstvo za ozbiljnost ponude na iznos 70.000,00 Eura s rokom valjanosti najmanje jednakom roku valjanosti ponude u obliku bezuvjetne i neopozive bankarske garancije naplative od banke na prvi poziv i bez prava protesta ili novčanog pologa na račun Naručitelja. Rok važenja jamstva mora biti sukladan roku valjanosti ponude, odnosno ne smije biti kraći od roka valjanosti ponude (ponuda mora biti valjana najmanje 150 dana od dana otvaranja ponuda). Ponuditelj može dostaviti jamstvo koje je duže od roka valjanosti ponude.
Naručitelj će jamstvo za ozbiljnost ponude zadržati i naplatiti u slučaju:
• odustajanja ponuditelja od svoje ponude u roku njezine valjanosti,
• nedostavljanja ažuriranih popratnih dokumenata u naznačenom roku,
• neprihvaćanja ispravka računske greške,
• odbijanja potpisivanja ugovora o javnoj nabavi
• ili nedostavljanja jamstva za uredno ispunjenje ugovora o javnoj nabavi.
Ako istekne rok valjanosti ponude naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno produženom roku.
Dostavljanje jamstva – bankovne garancije
Traženu bankarsku garanciju, koju u ovom trenutku nije moguće slati i primati kao elektronički dokument, ponuditelji u roku za dostavu ponuda, dostavljaju Naručitelju u zatvorenoj poštanskoj pošiljci na adresu za dostavu ponuda te takva pošiljka sadrži sve tražene podatke, s dodatkom „dio/dijelovi ponude koji se dostavlja/ju odvojeno“. U tom slučaju će se kao vrijeme dostave ponude uzeti vrijeme zaprimanja ponude putem e-oglasnika javne nabave „Narodnih novina“.
• na omotnici treba navesti adresu
PLOVPUT d.o.o.,
Obala Lazareta 1
21000 SPLIT
i u donjem desnom kutu omotnice treba biti naznaka
"NE OTVARAJ – DIO PONUDE ZA NADMETANJE
Predmet nabave: Izgradnja brodice 15 m
Evidencijski broj Predmet nabave : 188/2026 V "
• na omotnici treba navesti potpuni naziv i adresu ponuditelja radi evidencije prispjelih dijelova ponuda ili u slučaju da je dio ponude dostavljen nakon otvaranja ponuda, kako bi se mogla neotvorena vratiti ponuditelju
• ako omotnica nije zatvorena, zapečaćena i označena kako je navedeno, naručitelj ne snosi nikakvu odgovornost ako se ponuda prerano otvori.
Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije. Ukoliko se radi o novčanom pologu, Ponuditelji trebaju priložiti dokaz uplate jamstva uz elektroničku ponudu. Polog mora biti evidentiran na računu Naručitelja do isteka roka za dostavu ponuda.
Jamstvo za ozbiljnost ponude u obliku bankarske garancije dostavlja se u izvorniku kao dio ponude koji se dostavlja odvojeno od elektroničke ponude.
U bankarskoj garanciji mora biti navedeno:
• da je korisnik garancije PLOVPUT d.o.o., Split, Obala Lazareta 1, OIB: 14480721492 .
• da je Banka upoznata da Nalogodavac podnosi ponudu za predmet nabave: „Izgradnja brodice - 15 m“.
• upisati evidencijski broj nabave: 188/2026 V
• da se garant obvezuje bezuvjetno, neopozivo i na prvi pisani poziv korisnika garancije, bez prava prigovora isplatiti iznos garancije u slučaju:
- odustajanja ponuditelja od svoje ponude u roku njezine valjanosti,
- nedostavljanja ažuriranih popratnih dokumenata sukladno članku 263. stavku 3. ZJN 2016,
- neprihvaćanja ispravka računske greške,
- odbijanja potpisivanja ugovora o javnoj nabavi
- ili nedostavljanja jamstva za uredno ispunjenje ugovora o javnoj nabavi.

Iznos jamstva (EUR): 70.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: Plovput d.o.o.

IBAN primatelja: HR7923400091510672345

SWIFT CODE: PBZGHR2X

Model: HR02

Poziv na broj: OIB ponuditelja (VAT za strane ponuditelje)

Opis plaćanja: Jamstvo za ozbiljnost ponude – 188/2026 V

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### 4.3.2. Jamstvo za uredno ispunjenje ugovora o javnoj nabavi

Odabrani ponuditelj je obvezan pravovremeno dostaviti jamstvo za uredno ispunjenje ugovornih obveza. Ponuditelj je dužan u roku od 15 (petnaest) dana od dana obostranog potpisa ugovora o javnoj nabavi, (a prije isteka jamstva za ozbiljnost ponude) Naručitelju uručiti jamstvo za uredno ispunjenje ugovora, i to bankarsku garanciju ili novčani polog na iznos od 10% (deset posto) od vrijednosti ugovora bez PDV-a.
Bankarska garancija mora biti plativa na prvi poziv, bezuvjetna i bez prava prigovora/protesta.
Jamstvo se dostavlja za slučaj povrede ugovornih obveza s trajanjem 45 dana dužim od ugovorenog roka izvršenja ugovora te s pokrićem svih aktivnosti, zakašnjenja, pasivnosti isporučitelja, njegovog jednostranog raskida ugovora, nastajanja štete za Naručitelja zbog kašnjenja ili drugog razloga.
Ukoliko odabrani Ponuditelj ne dostavi jamstvo za uredno ispunjenje ugovora u roku od 15 (petnaest) dana od dana potpisa ugovora, a prije isteka jamstva za ozbiljnost ponude, Naručitelj može raskinuti ugovor i naplatiti jamstvo za ozbiljnost ponude.
Ukoliko odabrani ponuditelj ne završi sve ugovorene obveze u ugovorenom roku, obvezan je Naručitelju dostaviti produljeno jamstvo ili novo jamstvo i to za naredno razdoblje u kojem će završiti sve ugovorne obveze. Novo jamstvo je odabrani ponuditelj obvezan dostaviti najkasnije 5 (pet) dana prije isteka roka važenja jamstva za uredno ispunjenje ugovora.
U slučaju da odabrani ponuditelj ne dostavi novo jamstvo, Naručitelj će naplatiti jamstvo za uredno ispunjenje ugovora, te ima pravo raskinuti ugovor.
U slučaju dostave bankarske garancije, ista mora sadržavati:
- naziv korisnika garancije: Plovput d.o.o. Obala Lazareta 1, 21000 Split, Republika Hrvatska, OIB: 14480721492,
- naznaku predmeta nabave „Jamstvo za uredno ispunjenje ugovora – Izgradnja brodice -15 m, EBN 188/2026 V“,
- naznaku da se bankarska garancija daje za uredno ispunjenje ugovora,
- izričiti navod da je bankarska garancija neopoziva, bezuvjetna i naplativa na prvi pisani poziv
korisnika garancije te bez prava prigovora.
Ako odabrani ponuditelj uplaćuje novčani polog, isti mora uplatiti na IBAN Naručitelja
HR4723600001101431226 (model: HR02; poziv na broj primatelja: OIB Izvoditelja, strani izvoditelji upisuju nacionalni identifikacijski broj (npr. VAT)), uz naznaku svrhe „Jamstvo za uredno ispunjenje ugovora - Izgradnja brodice -15 m, EBN 188/2026 V“, SWIFT (BIC): ZABAHR2X.
U slučaju zajednice ponuditelja jamstvo za uredno ispunjenje ugovora se može dostaviti na slijedeće načine:
- jamstvo za uredno ispunjenje ugovora može uplatiti/dostaviti jedan od članova zajednice za sve članove, ali jamstvo mora sadržavati navod o tome da je riječ o zajednici gospodarskih subjekata i glasiti na sve članove zajednice gospodarskih subjekata a ne samo na jednog člana
ili
- da svaki član zajednice gospodarskih subjekata uplati/dostavi jamstvo za uredno ispunjenje ugovora za svoj dio garancije s time da zbroj pojedinih jamstava zajednice mora biti jednak traženom ukupnom iznosu jamstva. U slučaju uplate novčanog pologa jednog člana zajednice, polog će se odnositi na sve članove zajednice i biti naplativ u slučaju povreda ugovornih obveza bilo kojeg člana zajednice ponuditelja.
Jamstvo za uredno ispunjenje Ugovora Naručitelj ima pravo naplatiti u sljedećim slučajevima:
 U slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.
 U slučaju nedostavljanja novog jamstva (produljenja jamstva zbog neizvršenja isporuke u ugovorenom roku) i to u punom iznosu istog jamstva, bez obveze vraćanja naplaćenog iznosa
 radi naplate ugovorne kazne zbog zakašnjenja odabranog ponuditelja u ispunjenju svojih obveza iz Ugovora o javnoj nabavi (čl.21. st. 4. Ugovora), i to u visini ugovorne kazne,
 U slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva bez obveze vraćanja naplaćenog iznosa.
 U drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o javnoj nabavi do visine iznosa koje Naručitelj potražuje.
 Uvijek kada je to predviđeno ostalim odredbama ugovora o javnoj nabavi.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

### 4.3.3. Jamstvo za povrat avansa

Prijedlogom Ugovora o javnoj nabavi definira se plaćanje ugovorne cijene po fazama, od kojih prvih 6 faza predstavljaju plaćanje predujma, zbirno u visini od 85% od sveukupne ugovorne cijene.
Odabrani ponuditelj je obvezan u roku od 15 (petanaest) dana od dana potpisa Ugovora, a prije plaćanja prvog predujma, dostaviti Naručitelju bankovno jamstvo za povrat avansa (predujma) u visini jednakoj iznosu plaćanja prvog predujma (10 % ugovorne cijene), u obliku bezuvjetne i neopozive bankarske garancije naplative od banke „na prvi poziv“ i „bez prava prigovora“, s rokom važenja do krajnjeg roka za isporuku brodice, plus 30 dana respira.
Odabrani ponuditelj je obvezan, prije plaćanja svakog narednog predujma po fazama, dostaviti Naručitelju jamstvo za povrat avansa (predujma) u visini jednakoj iznosu plaćanja odnosnog predujma, u obliku bezuvjetne i neopozive bankarske garancije naplative od banke „na prvi poziv“ i „bez prava prigovora“, s rokom važenja do krajnjeg roka za isporuku brodice, plus 30 dana respira.
Bankovno jamstvo mora sadržavati:
- naziv korisnika jamstva (Plovput d.o.o., Obala Lazareta 1, 21000 Split)
- naznaku predmeta nabave,
- naznaku da se ista daje za povrat avansa,
- izričiti navod da je bankovno jamstvo: neopozivo, bezuvjetno, bez prava prigovora i naplativo na prvi poziv.
U skladu s člankom 214. stavkom 4. ZJN 2016, odabrani ponuditelj može Naručitelju dati novčani polog u traženom iznosu.
Naručitelj će vratiti odabranom ponuditelju neiskorištena jamstva za povrat avansa po potpisivanju Zapisnika o primopredaji brodice.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

### 4.3.4. Jamstvo za otklanjanje nedostataka u jamstvenom roku

Odabrani ponuditelj je dužan u roku od 15 (slovima: petnaest) dana od dana potpisivanja Zapisnika o primopredaji predmeta nabave (a prije isteka jamstva za uredno ispunjenje ugovora) dostaviti jamstvo za otklanjanje nedostataka u jamstvenom roku, sukladno navodu ponuditelja u ponudi, kojim jamči Naručitelju za solidnost i kvalitetu isporučenog predmeta nabave, odnosno Brodice i opreme u jamstvenom roku.
Jamstveni rok iznosi minimalno 24 mjeseca.
Odabrani Ponuditelj se obvezuje, u ponuđenom jamstvenom roku za otklanjanje nedostataka cjelokupnog predmeta nabave, izvršavati i redovno godišnje održavanje brodice (remont), kao i redovno servisiranje kompletne ugrađene opreme.
Jamstvo za otklanjanje nedostataka u jamstvenom roku odabrani ponuditelj dostavlja u visini od 10% (slovima: deset posto) od vrijednosti ugovora (bez PDV-a) i to u obliku bezuvjetne i neopozive bankarske garancije, naplative od banke “na prvi poziv” i „bez prava prigovora“. Rok važenja jamstva za otklanjanje nedostataka jednak je jamstvenom roku kojeg ponudi ponuditelj u sklopu svoje elektroničke ponude, plus 30 dana respira.
Jamstvo za otklanjanje nedostataka u jamstvenom roku iz ovog stavka također mora sadržavati:
- naziv korisnika garancije: Plovput d.o.o. Obala Lazareta 1, 21000 Split, Republika Hrvatska, OIB: 14480721492
- naznaku predmeta nabave,
- naznaku da se daje za otklanjanje nedostataka u jamstvenom roku,
- izričiti navod da je bankarsko jamstvo neopozivo, bezuvjetno i na prvi poziv naplativo.
Umjesto dostavljanja jamstva u obliku bankarske garancije, odabrani ponuditelj može na ime jamstva za otklanjanje nedostataka u jamstvenom roku uplatiti Naručitelju novčani polog u iznosu 10% (deset posto) od vrijednosti ugovora bez PDV-a na račun Naručitelja broj IBAN: HR4723600001101431226 (model: HR02; poziv na broj primatelja: OIB odabranog ponuditelja ili nacionalni identifikacijski broj (npr. VAT) za strane ponuditelje i, uz naznaku svrhe „jamstvo za otklanjanje nedostataka u jamstvenom roku – 188/2026 V”, SWIFT (BIC): ZABAHR2X
Ukoliko odabrani ponuditelj ne dostavi jamstvo za otklanjanje nedostataka u jamstvenom roku ili ne uplati novčani polog, Naručitelj će naplatiti jamstvo za uredno ispunjenje ugovora.
Jamstvo za otklanjanje nedostataka u jamstvenom roku Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete, a neiskorišteno jamstvo Naručitelj će vratiti odabranom ponuditelju po isteku
njegova važenja.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## 4.4. Datum, vrijeme i mjesto (javnog) otvaranja ponuda

Rok za dostavu ponuda je: 08.04.2026 12:00:00

Otvaranje ponuda se vrši elektroničkim putem na EOJN, dok se fizički dijelovi ponuda otvaraju na sljedećoj lokaciji: PLOVPUT d.o.o., Obala Lazareta 1, 21 000 Split
Soba broj 206, II. kat

Otvaranje ponuda održat će se: 08.04.2026 12:00:00

Podaci o ovlaštenim osobama i postupku otvaranja: Javnom otvaranju ponuda smiju prisustvovati, osim ovlaštenih predstavnika Naručitelja i ovlašteni predstavnici ponuditelja i zainteresirane osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.
Dokaz ovlasti ovlaštene osobe Ponuditelja je pisana punomoć, ovlaštenje i sl.
Dokaz ovlasti zakonskog zastupnika ponuditelja je izvadak iz sudskog registra ili druga odgovarajuća isprava iz koje je vidljivo svojstvo zakonskog zastupnika.

## 4.5. Uradci ili dokumenti koji će se nakon završetka postupka javne nabave vratiti ponuditeljima

Jamstvo za ozbiljnost ponude biti će vraćeno ponuditeljima najkasnije u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a preslika jamstva će se pohraniti.
Ponuda i dokumenti priloženi uz ponudu ne vraćaju se ponuditeljima.
Sve elektronički dostavljene ponude Elektronički oglasnik će pohraniti na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima naručitelja po isteku roka za dostavu ponuda, odnosno javnog otvaranja ponuda.

## 4.6. Izmjene ugovora

Izmjene Ugovora o javnoj nabavi moguće su sukladno odredbama članaka 315. - 320. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

Značajne izmjene ugovora o javnoj nabavi, sukladno članku 321. ZJN 2016 neće biti dopustive.

Raskid ugovora

Naručitelj obvezan je raskinuti ugovor o javnoj nabavi tijekom njegova trajanja ako:

- je ugovor značajno izmijenjen, što bi zahtijevalo novi postupak nabave na temelju članka 321. ZJN-a 2016,

- je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN-a 2016,

- se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,

- se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

Naručitelj može raskinuti ugovor i u drugim slučajevima predviđenim Zakonom o obveznim odnosima ili ugovorom koji je sastavni dio ove dokumentacije o nabavi.

## 4.7. Navod o primjeni trgovačkih običaja (uzanci)

Ne primjenjuju se trgovački običaji (uzance).

## 4.8. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Tijela od kojih ponuditelj može dobiti pravovaljanu informaciju o obvezama koje se odnose na:
- Poreze
• Ministarstvo financija Republike Hrvatske (http://www.mfin.hr/ ),
• Republika Hrvatska - Porezna uprava (https://www.poreznauprava.hr/Stranice/Naslovnica.aspx )
- Zaštitu okoliša
• Ministarstvo zaštite okoliša i energetike Republike Hrvatske (http://www.mzoip.hr/)
- Odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja ugovora
• Ministarstvo rada i mirovinskoga sustava (http://www.mrms.hr/ ), - Ministarstvo za demografiju, obitelj, mlade i socijalnu politiku Republike Hrvatske (http://mdomsp.gov.hr/ )
- Dodatne korisne informacije
• Jedinstvena kontakt točka za usluge (Pointof single contact) (http://psc.hr/ )
• Centar unutarnjeg tržišta EU (http://www.cut.hr/ )
• Hrvatska gospodarska komora (https://www.hgk.hr/ )
• Središnji državni ured za razvoj digitalnog društva RH (www.digured.hr )

## 4.9. Rok za donošenje odluke o odabiru ili poništenju

Rok za donošenje odluke o odabiru je 90 dana od dana isteka roka za dostavu.

Naručitelj je odredio dulji rok za donošenje odgovarajuće odluke od zakonskog minimuma od 30 dana radi pretpostavke o zaprimanju većeg broja ponuda i kompleksnosti predmeta nabave. Realno je za očekivati i mogućnosti upotpunjavanja/pojašnjenja ponuda, obvezu traženja ispravka računske greške, pojašnjenja dostavljenih dokaza, neuobičajeno niske ponude i sl., što sve znatno produljuje sam postupak pregleda i ocjene ponuda. Slijedom navedenog Naručitelj je mišljenja da rok od 30 dana nije dovoljan za provedbu svih opisanih radnji. Rok od 90 dana je vjerojatniji rok te će Naručitelj, ukoliko bude moguće, odgovarajuću odluku donijeti i u kraćem roku.

Rok za donošenje odluke o poništenju je 30 dana od dana nastanka razloga za poništenje postupka.

Učinak odluke o odabiru na sklapanje ugovora o javnoj nabavi

Za predmetnu nabavu sredstva osigurava Ministarstvo mora, prometa i infrastrukture u Državnom proračunu RH. Nakon donošenja Proračuna RH za 2026. godinu, Naručitelj je u obvezi MMPI dostaviti točan ugovoreni iznos predmetne nabave, dobiti potrebnu suglasnost Vlade Republike Hrvatske za realizaciju predmetne nabave te sklopiti ugovor o financiranju predmeta nabave između Naručitelja i Ministarstva mora, prometa i infrastrukture. Ugovor s odabranim ponuditeljem će se smatrati sklopljenim danom pribavljanja navedene suglasnosti i potpisivanja ugovora o financiranju nabave.
Naručitelj nije obvezan realizirati predmetnu nabavu u slučaju ne dobivanja suglasnosti Vlade RH budući da, u tom slučaju, neće imati osigurana sredstva.

## 4.10. Rok, način i uvjeti plaćanja

Naručitelj će platiti Odabranom ponuditelju ugovornu cijenu u sedam (7) obroka, sve sukladno Terminskom planu obročnog plaćanja, detaljno definiranom u članku 7. prijedloga Ugovora.

Odredbe o avansnom plaćanju

Prijedlogom Ugovora o javnoj nabavi definira se plaćanje ugovorne cijene po fazama, od kojih prvih 6 faza predstavljaju plaćanje predujma, zbirno u visini od 85% od sveukupne ugovorne cijene.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 4.11. Rok za izjavljivanje žalbe na dokumentaciju o nabavi te naziv i adresa žalbenog tijela

Pravo na žalbu ima svaki gospodarski subjekt koji ima ili je imao pravni interes za dobivanje ugovora u javnoj nabavi koja je predmetom ovog postupka i koji je pretrpio ili bi mogao pretrpjeti štetu od navodnog kršenja subjektivnih prava.
Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.
Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH. Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH.
Žalba se izjavljuje u roku od 10 (deset) dana, od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.
Žalitelj koji je propustio izjaviti žalbu u određenoj navedenoj fazi postupka gubi pravo na žalbu u kasnijoj fazi postupka na prethodnu fazu.
Žalba mora sadržavati najmanje podatke i dokaze navedene u članku 420. Zakona o javnoj nabavi (NN 120/16 I 114/22).

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/

## 4.12. Drugi podaci koje naručitelj smatra potrebnima

### 4.12.1. Ostale napomene

Naručitelj objavljuje Prijedlog ugovora, kao prilog Dokumentaciji o nabavi. Davanjem ponude, svaki ponuditelj potvrđuje da prihvaća sve uvjete iz DON-a i svih priloga DON-u, stoga nije potrebno uz ponudu, dostavljati ovjeren prijedlog ugovora.